11. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ.52704/4071 της 21 Ιουν./4  Ιουλ.1973  (ΦΕΚ Β΄771) Περί καθορισμού τρόπου διαδικασίας, πιστοποιήσεως γνώσεως ξένης γλώσσης υποψηφίων προς διορισμόν εις θέσεις ΣΕΛΕΤΕ, ως και δοκιμασίας προς επιλογήν διορισμού εργοδηγών και τεχνιτών της αυτής Σχολής. Έχοντες υπ’ όψει: 1.Τας διατάξεις της παρ.16 του άρθρ.21 και παρ.3 του άρθρ.24 του Ν.Δ.789/70 “περί οργανώσεως της Σχολής Εκπαιδεύσεων Λειτουργών Επαγγελματικής και Τεχνικής Εκπαιδεύσεως” (ΦΕΚ 293). 2.Την υπ’ αριθ.115070/12.9.72 απόφασιν του Υπουργού Εθνικής Παιδείας και Θρησκευμάτων “περί μεταβιβάσεως αρμοδιοτήτων εις τον Υφυπουργόν κλπ.” (ΦΕΚ 806/3.10.72, τευχ.Β΄), και  3.Την υπ’ αριθ.460/73 γνωμοδότησιν του ΑΣΔΥ, αποφασίζομεν: Καθορίζομεν τα των δοκιμασιών: α)Εις την ξένην γλώσσαν (αγγλικήν, γαλλικήν, γερμανικήν) των υποψηφίων προς διορισμόν εις θέσεις προσωπικού της Σχολής Εκπαιδευτικών Λειτουργών Επαγγελματικής και Τεχνικής Εκπαιδεύσεως (ΣΕΛΕΤΕ) όπου ορίζεται αύτη κατά το άρθρ.21 του Ν.Δ.789/70 ως τυπικόν προσόν διορισμού και δεν πιστοποιείται εκ τίτλου σπουδών ή όπου συνεκτιμάται αυτή ως ουσιαστικόν προσόν των υποψηφίων προς διορισμόν, β)εις τα λοιπά μαθήματα των υποψηφίων προς διορισμόν εις θέσεις εργοδηγών και τεχνιτών εργαστηριακού και βοηθητικού εργαστηριακού προσωπικού της αυτής Σχολής ως ακολούθως: Ι.Αι δοκιμασίαι ενεργούνται κατά περίπτωσιν υπό τριμελούς τουλάχιστον επιτροπής συγκροτουμένης δι’ αποφάσεως του Διοικητικού Συμβουλίου της ΣΕΛΕΤΕ. Ως μέλη της επιτροπής ορίζονται μέλη του Διοικητικού Συμβουλίου έχοντα αντιστοίχους ειδικάς γνώσεις. Εν των μελών της επιτροπής ορίζεται ως εξεταστής. Εν ελλείψει μελών κατεχόντων τας απαιτουμένας ειδικάς γνώσεις ορίζεται υπό του Συμβουλίου δια της αυτής αποφάσεως παρά τη συνιστωμένη επιτροπή ειδικός εξεταστής. ΙΙ.Προς διαπίστωσιν της γνώσεως ξένης γλώσσας οι υποψήφιοι υποβάλλονται εις γραπτήν εξέτασιν καθ’ ην υπαγορεύεται αυτοίς κείμενον της εξεταζομένης γλώσσης εκ 15 στίχων προς μετάφρασιν εις την ελληνικήν, βαθμολογουμένων της ορθογραφίας και της μεταφράσεως. Εις ην περίπτωσιν απαιτείται επαρκής γνώσις ξένης γλώσσης οι υποψήφιοι υποβάλλονται εκτός της κατά τα ως άνω γραπτής εξετάσεως και εις ομοίαν εξέτασιν καθ’ ην υπαγορεύεται αυτοίς κείμενον της ελληνικής γλώσσης εκ 15 στίχων προς μετάφρασιν εις την εξεταζομένην γλώσσαν, βαθμολογουμένων της ορθογραφίας και της μεταφράσεως. ΙΙΙ.Οι υποψήφιοι προς διορισμόν εις θέσεις εργοδηγών και τεχνιτών εργαστηριακού και βοηθητικού εργαστηριακού προσωπικού υποβάλλονται εις πρακτικήν εξέτασιν επί θεμάτων σχετικών προς την ειδικότητα των θέσεων, και την φύσιν των καθηκόντων, και επί εξεταστέας ύλης διδασκομένης εις τας τεχνικάς σχολάς, ων τα πτυχία απαιτούνται ως τυπικόν προσόν διορισμού. Η εξέτασις αποβλέπει δια μεν τους υποψηφίους εργοδηγούς εις την διακρίβωσιν της επαγγελματικής και διδακτικής ικανότητας αυτών, δια δε τους υποψηφίους τεχνίτας εις την διακρίβωσιν της επαγγελματικής πείραν των. IV.Αι επιδόσεις των υποψηφίων εις τας δοκιμασίας βαθμολογούνται δια των αριθμών μηδέν (0), έως είκοσιν (2), επιτυχόντες δε θωρούνται οι λαμβάνοντες βαθμόν τουλάχιστον ένδεκα (11). Η παρούσα δημοσιευθήτω δια της Εφημερίδος της Κυβερνήσεως. 